комедийни истории за Къдрави
"България - Германия, 40 години футболно съперничество" (заглавието на една от книгите на Димитър Пенев)

 "Задръстването е голямо, отбий в лоялното" (напътствия към шофьора)

 "Не е честно, ще подам констатация" (при игра на карти)

 - Кременлиев, ти ще пазиш номер 11, Златков (б.а. всъщност Златко Янков) ти ще си с Кантона.
 - Ама те са един и същ човек!?
 - Тогава двамата ще се разберете някак си.
 (разбор в съблекалнята)

 "Младият Барбуков" (всъщност става дума за Бербатов)

 "Момчета, тренировката ще се води от Краси Борисов, ако ви стане студено ще пуснем лампите" (коментарът е излишен)

 "Казах на момчетата да играят бавно, но бързо. Тоест да си подават с къси пасове в центъра, но ако наш нападател се откъсне напред да го търсят с дълъг пас". (обяснения след мач)

 "Средните хора на швеците са много добри" (коментар за съперника) 

 "Този футболист тича и се смее. И защо се смее? Защото е толкова нисък, че тревата го гъделичка по мадурите" (коментар за бившия играч на Нафтекс Момчил Желев) 

 "Запознайте се с новия си другар. Иван Трифонов от Янтра. Абе незнам дали е Иван или Трифон, но трябва да му поогънем краката, щото са малко криви. Страх ме е да не му пробутат лесно топката между тях" (1988 година, представянето на новото попълнение в ЦСКА Трифон Иванов)

 "Знам ги много добре. Там са Марадоната и Каниджа. Те са европейски шампиони на Южна Америка" (на световното в САЩ преди мача с Аржентина)

 "Момчета, днес ще играем по системата 4-4-3". След като му е направена забележка, че играчите стават 12 Пената отвръща: "Абе сега ще играем или ще броим."

 "Познавам австрийците, много добър отбор. Бил съм и на стадионът им - "Кратера" (б.а. всъщност Пратера). Около него има много люлки" (Пената за Австрия)

 "Знам го този хотел, тук правих комоция на книгата ми" (коментарът пак е излишен)

 "Испанците са опасни. Особено онова, къдравото - Киков. Имат и бразилче Жмуньо, който направо скрива топката на защитата". (Пенев за Атлетико Мадрид)

 "Какво ми се пръскаш със скъпи парфюми. Това да не ти е модна къща. И стига си ги баламосвал другите с истории за света и за райската империя.  Мен не ме интересува дали знаеш кой е Цезар, Мезар или Пезар. Аз искам да играеш футбол, ако не ще те пратя да учиш в БАН" (Пенев към Иво Димов)

 "Не са нищо особено. Имат само двама нападатели, близнаци. Единият е на 26 години, другият на 27. С тях трябва да се внимава" (Пенев за Динамо Минск)

 Пенев нарежда отбора: "Ти ще играеш в ляво, ти в дясно, ти в центъра"
 Иво Димов: Ама Пена, ние станахме 12!
 Пенев: Щом толкова говориш сега няма да играеш
 (разбор преди мач)